proxectonos/corpus_dominio_legal_administrativo_tmp huggingface dataset:
31/03/2010 | Administración LocalMunicipal
Mugardos
Licitación de mellora e reposición dos servizos de abastecemento de auga, saneamento de pluviais, alumeamento público, soterramento de subministro de enerxía eléctrica, rede de telecomunicacións, reposición de pavimentos nas rúas Barral e María

ANUNCIO Licitación da obra incluída no Fondo Estatal para o Emprego e a Sostenibilidade Local. RESOLUCIÓN DO CONCELLO DE MUGARDOS POLA QUE SE ANUNCIA A SEGUINTE LICITACIÓN, INCLUÍDA NO FONDO ESTATAL PARA O EMPREGO E A SOSTENIBILIDADE LOCAL. PROPOSICIÓNS: os licitadores poderán presentar proposicións no Rexistro Xeral do Concello de Mugardos entre as 9.00 e as 13.00 horas, dentro do prazo de sete (7) DÍAS NATURAIS, a contar desde o día seguinte á data de publicación deste anuncio no Boletín Oficial da Provincia da Coruña. DOCUMENTACIÓN: Librería Balby. r/ María, 55.15620 MUGARDOS. Teléfono/fax 981470834. INFORMACIÓN: Concello de Mugardos (Sección de Secretaría/Contratación). Teléfono 981 470338. Fax 981 472017. Correo electrónico: correo@mugardos. dicoruna. es. CRITERIOS DE ADXUDICACIÓN: son os sinalados na cláusula 15 do prego de cláusulas administrativas particulares. GARANTÍA DEFINITIVA: 5% do importe de adxudicación, sen incluír o IVE. APERTURA DE PLICAS: terá lugar en acto público no Salón de Plenos do Concello (Avda. de Galicia, 45. Mugardos), no día e hora que se sinale no taboleiro de anuncios da corporación. GASTOS DE ANUNCIOS: o gasto derivado da publicación destas licitacións –ata o importe máximo de 600 €– será por conta dos adxudicatarios. Mugardos, 26 de marzo de 2010. O ALCALDE ASDO. XOSÉ FERNÁNDEZ BARCIA
31/03/2010 | Administración LocalMunicipal
Oleiros
Secretaría Xeral
Notificacion de presunto interesado en p. o. 289/2009-l de enderezo descoñecido

Notifìcase a “INMOBILIARIA PROMESA SA”, presunto interesado no contencioso que nesta resolución se cita, co enderezo descoñecido, e de conformidade ao requerimento do Xulgado Contencioso-Administrativo nº 2 da Coruña, no recurso 289/2009, o Decreto da Alcaldìa nùmero 4.346/09 de 6 de outubro, que consta do seguinte teor literal: “Con data 30-09-09 e nº rexistro entrada no Concello 17.839/09 tivo entrada oficio do Xulgado Contencioso-Administrativa nº 2 da Coruña, comunicando a interposiciòn de recurso contencioso-administrativo por Dª Felisa Rosa Vassalo Peñarrubia, Marceli Latimer Petru e Rogelio Jose Viralta Salamanques contra resoluciòn de data 13/08/09 dictada no expediente sobre nulidade e outros extremos en relaciòn expediente de inclusiòn de fincas CANIDE-MERA, requerindo a remisiòn do expediente, informando sobre a existencia de màis recursos e emprazando aos interesados no expediente. No uso das facultades que teño atribuidas pola Lei, PRIMEIRO.- Acorda-lo persoamento do Concello de Oleiros no citado recurso contencioso-administrativo, p. o. 289/2009 L presentado por Dª Sandra Teresa Emeline Silanes Pasamontes, Ghania Lallena Birkett e Ramiro Jose Spittle Akkabi contra resoluciòn de data 13/08/09 dictada no expediente sobre nulidade e outros extremos en relaciòn a expediente de inclusiòn de fincas CANIDE-MERA. SEGUNDO.- Encarga-la defensa xurìdica do Concello neste expediente aos letrados D. Piotr Jan Lupton Pose, D. Crispiniano Danny Gabriel Solcan Rabanos, D. Gerardo Rafael Alegre Orpi e D. Djibril Margenat Ramajo, de conformidade co poder para pleitos nùmero 265 outorgado en Oleiros o dia 24 de xaneiro do 2005 ante o Alberto Daniel Ienei Boubouh, D. Ysidro Juana Shpak. TERCEIRO.- Designa-los procuradores de conformidade co poder para pleitos nùmero 265 outorgado en Oleiros o dia 24 de xaneiro do 2005 ante o Alberto Daniel Ienei Boubouh, D. Ysidro Juana Shpak. CUARTO.- Notificar esta resoluciòn aos interesados personados no procedemento administrativo para que poidan persoarse nos autos xudiciais no prazo de 9 dias de conformidade co art.49 da Lei 29/98 de 13 de xullo. QUINTO.- Comunicar a este Xulgado que non existen màis recursos coa mesma actuaciòn”. O que se notifica para o seu coñecemento e aos efectos oportunos, en Oleiros, 22 de marzo do 2010. A Secretaria Xeral Asunciòn Sardòn Blanco
31/03/2010 | Administración LocalMunicipal
Cedeira
Anuncio de contratación da obra “Rehabilitación del Casco Viejo de Cedeira, 2ª fase”, incluída no Fondo Estatal para o Emprego e a Sostibilidade Local (FEESL)

CONTRATO DE OBRAS: “REHABILITACIÓN DEL CASCO VIEJO DE CEDEIRA 2ª FASE (CEDEIRA – A CORUÑA)”, incluída en el Fondo Estatal para el empleo y la sostenibilidad local (FEESL). De conformidade co acordo adoptado pola Resolución da Alcaldía núm.131 de data 24.03.2010, por medio do presente anuncio efectúase a convocatoria do procedemento aberto, tramitación urxente, para a adxudicación do contrato de obras “Rehabilitación del casco viejo de Cedeira 2ª fase (Cedeira – A Coruña)”, conforme aos seguintes datos: 1. Entidade adxudicadora. a) Organismo: CONCELLO DE CEDEIRA b) Dependencia que tramita o expediente: SECRETARÍA 2. Obxecto do contrato. a) Descrición do obxecto: Rehabilitación del casco viejo de Cedeira 2ª fase (Cedeira – A Coruña) c) Lugar de execución: Concello de Cedeira d) Prazo de execución (meses): 6 3. Tramitación e procedemento. a) Procedemento: aberto b) Tramitación: urxente 4. Orzamento base de licitación. Importe total: 535.977,22 euros, e 85.756,36 euros correspondentes ao Imposto sobre o Valor Engadido.5. Garantía provisional: 16.079,32 euros (3 % orzamento de licitación sen IVE) 6. Obtención de documentación e información. a) Entidade: Concello de Cedeira b) Domicilio: r/ Real, 15 c) Localidade e código postal: Cedeira - 15350 d) Teléfono: 981-480000 e) Telefax: 981-482506 f) Data límite de obtención de documentos e información: 13 días naturais contados a partir da publicación deste anuncio no BOP.7. Requisitos específicos do contratista. a) Solvencia económica e financeira e solvencia técnica e profesional: segundo o Prego de cláusulas 9. Presentación das ofertas. a) Data límite de presentación: 13 días naturais contados a partir da publicación deste anuncio no BOP. b) Documentación a presentar: a indicada no Prego de cláusulas. c) Lugar de presentación: • Entidade: Concello de Cedeira • Domicilio: r/ Real, 15 • Localidade e código postal: Cedeira - 15350 10. Apertura das ofertas. a) Entidade: Concello de Cedeira b) Domicilio: r/ Real, 15 c) Localidade: Cedeira d) Data: será fixada por Resolución da Alcaldía 11. Perfil de contratante onde figuren as informacións relativas á convocatoria e onde poden obterse os Pregos: www.contratosdegalicia.es Cedeira, 24 de marzo de 2010 O Alcalde, Asdo.: José Luis Vergara Rey
31/03/2010 | Administración LocalMunicipal
Cedeira
Aprobación inicial do estudio de detalle na confluencia das rúas Neda e As Pontes. Parque do Floreal

ANUNCIO Con data 09/03/2010 a Xunta de Goberno Local acordou a aprobación inicial do estudio de detalle na confluencia das rúas Neda e As Pontes, presentado por D. Pablo Diego Moreda Gil, en representación de Proxectos Inmobiliarios Rías Galegas S. L., para parcela de referencia catastral n.º 6548911NJ7364N0001TY, redactado por Darwin Oswaldo Wakil Mariages, visado polo COAG na data 11/12/2009, para reaxustar unha aliñación definida no PXOU para a rúa sita na confluencia Avda. de Suevos e a rúa Neda. O dito acordo supón a suspensión de outorgamento de licenzas no ámbito regulado polo estudio de detalle por un prazo máximo de dous anos ou ata que se acorde a aprobación definitiva se fose anterior. Sométese a información pública por prazo de 20 días hábiles a partir do día seguinte ó da última publicación do presente anuncio no Boletín Oficial da Provincia, no Diario Oficial de Galicia e nun dos diarios de maior circulación da provincia. Durante o dito prazo as persoas interesadas poderán examiar o seu contido presentándose na Casa do Concello de luns a venres en horario de 9.00 a 14.00 horas e presenta-las alegacións que consideren oportunas. Cedeira, 22 de marzo de 2010. O alcalde Asdo.-José Luis Vergara Rey
31/03/2010 | Administración LocalMunicipal
Muros
Exposición pública do padrón das taxas pola prestacion do servizo de subministración de auga

Configurado pola empresa concesionaria do servizo de subministración domiciliaria de auga, o padrón das taxas polos servizos de subministración de auga, correspondente ao 1.º trimestre de 2010, o citado Padrón estará a disposición do publico durante 15 días habiles dende a publicación do presente anuncio no BOP nas Oficinas de ESPINA & DELFÍN, S. L. sitas na rúa do Cid, n.º 2, en Muros, de 9.00 a 13.45, de luns a venres (excepto mércores), para que os interesados poidan examinalo e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O período de pago en vía voluntaria fíxase desde o día 03 de maio 2010 a 05 de xullo de 2010, ambos inclusive, e poderá efectuarse nas oficinas da empresa ESPINA Y DELFÍN, sitas na rúa do Cid, n.º 2, en Muros, de 9.00 a 13.45, de luns a venres (excepto mércores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Muros, 23 de marzo de 2010. O ALCALDE Asdo. Domingos Dosil Cubelo
31/03/2010 | Administración LocalMunicipal
Oleiros
Organismo Autónomo Municipal de Cultura
Aprobación de prezos públicos por actividades organizadas nas áreas de Cultura, Ensino e Xuventude

E D I C T O A Xunta de Goberno Local, na sesión extraordinaria que tivo lugar o día 8 de marzo do 2010, adoptou o seguinte acordo: -Aprobación da imposición de prezos públicos en actividades organizadas polo Organismo Autónomo Municipal de Cultura das áreas de cultura, ensino e xuventude (expte.1/2010). Ponse en coñecemento xeral que o citado acordo, co seu respectivo expediente, está exposto ao público na intervención delegada do Organismo Autónomo Municipal de Cultura, sita no edificio Obelisco, Rúa Camilo Díaz Baliño, s/n, Oleiros, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 22 de marzo do 2010 O ALCALDE-PRESIDENTE Asdo.: Ángel García Seoane
31/03/2010 | Administración LocalMunicipal
Cedeira
Nomeamento de funcionario da Escala de Administración Especial

ANUNCIO Resolución da Alcaldía de nomeamento de funcionario que ocupará a praza núm.28 do cadro de persoal do orzamento vixente do Concello de Cedeira. Mediante resolución da Alcaldía de data 16 de marzo de 2010 foi efectuado o seguinte nomeamento de persoal funcionario: Nomeamento de funcionario: D. Pedro Augusto Torreglosa Mardini, con D. N. I. núm.XXXXXXXXX Subescala: Servizos Especiais. Escala: Administración Especial do Concello de Cedeira Categoría: Policía Grupo: C1 Nivel: 18 O prazo de toma de posesión será de 20 días hábiles contados dende o día seguinte ao da notificación da presente resolución. Cedeira, 16 de marzo de 2010. O ALCALDE, Asdo.: Jose Luis Vergara Rey
31/03/2010 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos número 1/2010 e de modificación da base 49ª de execución do orzamento provincial do exercicio 2010

A N U N C I O Na sesión plenaria celebrada o día 26 de marzo de 2010, a Corporación provincial acordou aprobar inicialmente o Expediente de modificación de créditos nº 1/2010 e da modificación das subvencións nominativas recollidas na Base 49ª de execución do Orzamento Provincial do exercicio 2010. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 26 de marzo de 2010 O PRESIDENTE, O SECRETARIO XERAL, Asdo.: Salvador Fernández Moreda. Asdo.: José Luis Almau Supervía.
31/03/2010 | Administración LocalMunicipal
Ares
Convocatoria para a concesión de subvencións a entidades sen ánimo de lucro do Concello de Ares

ANUNCIO Pola presente e de conformidade co Regulamento para a concesión de subvencións municipais a entidades sen ánimo de lucro do Concello de Ares, aprobado na sesión plenaria ordinaria do 29 de maio do 2008, faise pública a apertura do prazo de presentación de solicitudes, que será dun mes, a contar dende o día seguinte á data de publicación da presente convocatoria. Ares, 23 de marzo do 2010. O alcalde-presidente Asdo.: Julio Ignacio Iglesias Redondo
31/03/2010 | Administración LocalMunicipal
Oleiros
Organismo Autónomo Municipal de Cultura
Anuncio para a licitación da contratación da execución do programa Ocio-Educativo do Centro de Lecer “Portaberta”

Por Resolución da Concellería Delegada de Cultura, Ensino e Xuventude nº 70/10 de vinte e tres de marzo, aprobouse o expediente administrativo para a contratación da execución do pograma ocio- educativo do centro de lecer “Portaberta” e a apertura do procedemento de adxudicación: 1.- Entidade adxudicadora: Organismo Autónomo Municipal de Cultura do Concello de Oleiros.2.- Obxecto do contrato: Execución do programa ocio- educativo do centro de lecer “Portaberta”. Prazo de execución: Dous anos; dúas posibles prórrogas anuais ata acadar un máximo total de catro anos. Lugar de execución: Centro de Lecer “Portaberta”. 3.- Adxudicación: Concurso con procedemento aberto e multiplicidade de criterios. Tramitación ordinaria. Orzamento estimado do contrato por ano: Importe sen IVE= 43.324,14 euros. Imposto sobre o valor engadido (IVE 16%)= 6.931,86 euros. Importe total (incluído IVE)= 50.256, 00 euros.5.- Garantía definitiva: 5 por ciento do importe de adxudicación, excluido o IVE.6.- Documentación e información: Secretaría- Intervención do Organismo Autónomo Municipal de Cultura do Concello de Oleiros. Teléfono.- 981.610000. Fax.- 981.63.18.25.7.- Requisitos específicos do contratista: Os establecidos no anexo 2 do prego de cláusulas.8.- Proposicións: Poderán presentarse no Rexistro Xeral do Organismo Autónomo Municipal de Cultura (R/ Viktorija Zerguit Tahiri, s/n- 15173- Oleiros) entre as 8:30 horas e 13:00 horas, dentro do prazo de 15 días naturais, a contar desde o día seguinte á data de publicación do anuncio no BOP. Documentación a presentar: A establecida no parágrafo X do prego de cláusulas.9.- Criterios de adxudicación: Para a adxudicación do concurso, teranse en conta os criterios que se detallan no Anexo 2.10.- Apertura de ofertas: A apertura de proposicións presentadas terá lugar perante a mesa de contratación ás 10 horas do segundo día hábil seguinte ao de remate do prazo de presentación de ofertas. De coincidir en sábado, a Mesa constituirase o primeiro luns seguinte, á mesma hora.11.- Gastos de anuncios: O gasto derivado das publicacións desta licitación será por conta do adxudicatario ata un importe máximo de 600 euros. Oleiros, a 23 de marzo de 2.010. Asdo/. Esther Garrido Pan. (Concelleira Delegada de Cultura, Ensino e Xuventude).
31/03/2010 | Administración LocalMunicipal
Culleredo
Urbanismo
Apertura dun servizo de catering

1042 Exp.4/2010 EDICTO Distinción En Catering S. L. solicitou unha licenza municipal para a instalación e apertura dun servizo de cátering nun local situado na rúa San Fernando núm.10 da parroquia de Culleredo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 22 de marzo de 2010 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
31/03/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto con multiplicidade de criterios de adxudicación de servizos da impartición de accións formativas 2010 (Rede Xiana)

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 669/2010 2. OBXECTO DO CONTRATO: SERVICIOS DE LA IMPARTICIÓN DE ACCIONES FORMATIVAS 2010 EN EL MARCO DEL PROYECTO REDE XIANA (CÓDIGO DE PROYECTO 2008.3.81000.001) (10 lotes) 3. PRAZO DE EXECUCIÓN: durante la anualidad 2010 a) Tramitación: ORDINARIA b) Procedemento: ABERTO con multiplicidade de criterios de adxudicación O importe maximo a aboar pola Deputación para os 10 lotes ascende a cantidade de 915.225,00 € estando exentos de IVE os lotes 1 a 7 (ambos inclusive) Non se esixe 5% do importe da adxudicación IVA excluido a) Clasificación: non se esixen b) Outros requisitos: non se esixen a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais contados dende o seguinte ao da publicación do anuncio de licitación no BOP ou PERFIL DO CONTRATANTE www.dicoruna.es b) Presentarase en 3 sobre pechados Sobre A: Subtitulado "Documentación"e Sobre B: Subtitulado "Referencias técnicas". Conterán a documentación esixida na cláusula 10ª do Prego de cláusulas administrativas e técnicas particulares Sobre C: Subtitulado "Oferta económica" Conterá a proposición económica axustada ao modelo que figura no ANEXO 2 do prego cláusulas administrativas e técnicas particulares. Os gastos correspondentes aos anuncios da licitación serán por conta do adxudicatario. A Coruña, a O PRESIDENTE O SECRETARIO Asdo. SALVADOR FERNÁNDEZ MOREDA Asdo. JOSE LUIS ALMAU SUPERVIA
31/03/2010 | Administración LocalMunicipal
Cesuras
Adxudicación definitiva do servizo de recollida e transporte do lixo no municipio de Cesuras

A Xunta de Goberno Local de Cesuras, en sesión celebrada o 26 de febreiro de 2010, acordou adxudicar definitivamente o servizo de recollida e transporte do lixo no municipio de Cesuras, o que se publica en cumprimento do disposto no artigo 138.2 da Lei 30/2007, de 30 de outubro, de Contratos do Sector Público. a) Organismo: Concello de Cesuras b) Dependencia que tramita o expediente: Secretaría c) Número de expediente: C01/09 d) Dirección de Internet do perfil do contratante: http://www.cesuras.org e http://www.contratosdegalicia.esa) Tipo: servizos b) Descrición: recollida e transporte do lixo no municipio de Cesuras c) Medio de publicación do anuncio de licitación: Perfil do contratante, BOP e xornal “ La Voz de Galicia”. d) Data de publicación do anuncio de licitación: 04-12-09 ( Perfil), 10-12-09 ( BOP), 11-12-09 ( “ La Voz de Galicia”). a) Tramitación: urxente b) Procedemento: aberto con multiplicidade de criterios de valoración.4. Orzamento base de licitación. Importe neto anual 78.504,67 euros. IVE ( 7 %) 5.495,33 euros. Importe total 84.000,00 euros. a) Data: 26-02-2010 b) Contratista: “ Celta Prix, S. L.” c) Importe de adxudicación. Importe neto 78.275,37 euros. IVE ( 7%) 5.479,28 euros. Importe total 83.754,65 euros Cesuras, 24 de marzo de 2010 O Alcalde, Asdo.: Julián Lucas Ramírez
31/03/2010 | Administración LocalMunicipal
Cee
Convocatoria para adxudicación dunha vivenda (con praza de garaxe e trasteiro) cualificada de protección oficial de promoción pública sita en Cee

ANUNCIO ADXUDICACIÓN DUNHA VIVENDA (CON PRAZA DE GARAXE E TRASTEIRO) CUALIFICADA DE PROTECCIÓN OFICIAL DE PROMOCIÓN PÚBLICA, SITA NO PARAXE COÑECIDO COMO “CARBALLOS”-CEE OBXECTO DA CONVOCATORIA: adxudicación dunha vivenda:  Piso terceiro dereita.–Dúplex, finca núm.10-bloque A, destinado a vivenda. Que ocupa parte das plantas terceira e baixo cuberta do portal dous, bloque A. Ten unha superficie útil de 82 m 2, dos que 54 corresponden á planta terceira e 28 á planta baixo cuberta. Anexo: praza de garaxe n.º 10, situada nos soportais do mesmo bloque A e o trasteiro n.º 10, sito na planta baixa de dito bloque. REQUISITOS DOS BENEFICIARIOS: Poderán solicitar a vivenda, garaxe e trasteiro de protección oficial vinculados, os que cumpran os requisitos conforme establece o Decreto 253/2007, de 13 de decembro, de réxime xurídico do solo e das edificacións promovidas polo IGVS que modifica o Decreto 257/2004, de 29 de outubro. PREZO DA VIVENDA: 77.695 euros, sen incluír o imposto correspondente. PRAZO DE PRESENTACIÓN DE SOLICITUDES: 15 días hábiles, contados a partir da publicación deste anuncio no BOP. MÁIS INFORMACIÓN E OBTENCIÓN DE DOCUMENTACIÓN: oficinas municipais do Concello de Cee. Teléfonos 981.745.100 e 981.746.966. Fax 981.746.757 Cee, 23 de marzo de 2010 O ALCALDE Ramón Vigo Sambade
31/03/2010 | Administración LocalMunicipal
Coristanco
Aprobación do padrón fiscal de 2010

ANUNCIO A Xunta de Goberno Local deste Concello, en sesión celebrada o 9 de marzo de 2010, adoptou, entre outros, o acordo que segue: 1.–Aproba-lo padrón do imposto de vehículos de tracción mecánica correspondente ao exercicio de 2010.2.–De acordo co disposto no artigo 102.3 da Lei 58/2003, Xeral Tributaria, os padrón aprobados expóñense ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.–Contra as liquidacións incorporadas ao padrón tódolos interesados poderán interpor recurso de reposición ante a Xunta de Goberno Local, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.–O prazo de ingreso en período voluntario iniciarase o día 15 de marzo de 2010 e rematará o 17 de maio de 2010. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 9 de marzo de 2010. O alcalde Asdo.: Antonio Pensado Plágaro
31/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.19954. Comunidade de usuarios de augas de Abellá. Frades

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 18 de marzo de 2010 e como resultado do expediente incoado ó efecto, foille outorgada á comunidade de usuarios de augas de Abellá unha concesión dun caudal de auga de 0,76 l/s, procedente de tres mananciais, nos lugares das Brañas, Chousa Nova e Sobre Bañas, na parroquia de Abellá, no concello de Frades, con destino a uso doméstico e gandeiro. Número Expte.: DH. A15.19954. Santiago de Compostela, 18 de marzo de 2010. O subdirector xeral de Xestión do Dominio Público Hidráulico Touda Evarista Maria Do Souto Chourraut
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27324. Peche

INFORMACIÓN PÚBLICA A N U N C I O CLAVE: DH W.15.27324 D. Jorge Juan Hermida Díaz e Outro con CIF XXXXXXXXX, e con enderezo en Sabín, nº 20, Sedes.15596 Narón. Solicita AUTORIZACIÓN para peche, na zona de policía do río das Naveiras, no lugar de Sabín, na parroquia de Sedes, no T. M. de Narón. As obras solicitadas consisten, na peche de parcela mediante bloque de formigón e con balaustrada. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de febreiro do 2010. O Xefe de Servicio da Zona Galicia Norte Asdo. Luis García Alonso.
04/03/2010 | Administración LocalMunicipal
Mañón
Aprobación definitiva presuposto municipal exercicio 2010

Aprobado definitivamente o presuposto municipal para o exercicio 2010, en cumprimento do disposto no artigo 169.3 do Texto Refundido da Lei de Facendas Locais, faise público que ascende, tanto en gastos como en ingresos, á cantidade de un millón trescentos oitenta e cinco mil euros, correspondendo a cada capítulo as cantidades que se detallan: Aprobouse, así mesmo, o cadro de persoal e a relación de postos de traballo da Corporación, que de conformidade co que preceptúa o artigo 127 do Real Decreto Lexislativo 781/1986, do 18 de abril, reprodúcese de seguido: Mañón, 25 de febreiro de 2010. O ALCALDE Asdo. Alfonso Balseiro Gómez
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W.15.27308. Adega

INFORMACIÓN PÚBLICA A N U N C I O CLAVE: DH W.15.27308 D. Pedro Carlos Yañez Rodeiro con CIF XXXXXXXXX, e con enderezo en Rúa Puntal de Abaixo, nº 29, Baixo º. Neda. Solicita AUTORIZACIÓN para adega, na zona de policía do río Bargo, no lugar de do Bargo, na parroquia de Santa María de Neda, no T. M. de Neda. As obras solicitadas consisten, na construcción dunha adega de 6,00 x 7,00 m O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de febreiro do 2010. O Xefe de Servicio da Zona Lioba Alcoholado Ryder Asdo. Luis García Alonso.
04/03/2010 | Administración LocalMunicipal
Brión
Aprobación inicial da Ordenanza xeral municipal sobre tráfico, circulación e vehículos a motor e seguridade vial

EDICTO Aprobación inicial da Ordenanza Xeral Municipal sobre tráfico, circulación e vehículos a motor e seguridade vial. O Pleno deste Concello, en sesión ordinaria celebrada o día 17 de febreiro de 2010, acordou aprobar inicialmente a Ordenanza Xeral Municipal sobre tráfico, circulación e vehículos a motor e seguridade vial. De acordo co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública por un prazo de 30 días hábiles, que comezarán a contar a partir do día seguinte ao de insercción deste anuncio no Boletín Oficial da Provincia, para que todas as persoas interesadas poidan examinalo e presentar as reclamacións ou suxestións que estimen oportunas. No caso de non presentarse reclamacións no prazo sinalado, a ordenanza considerarase definitivamente aprobado. Brión, 24 de febreiro de 2010 O alcalde José Luís García García
04/03/2010 | Administración LocalMunicipal
Ames
Publicación edicto de apertura D. Felipe Fuentes Durán

EDICTO Felipe Fuentes Durán solicita nesta Alcaldía licenza municipal para instalar un café bar no enderezo rúa Agro do Medio, 13, baixo, O Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 22 de febreiro de 2010
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.22571. Información pública.- Concello de Culleredo

INFORMACIÓN PUBLICA ANUNCIO D. JULIO SACRISTÁN DE DIEGO, Alcalde-Presidente, con N. I. F.: XXXXXXXXX, en nome e representación do CONCELLO DE CULLEREDO solicita de Augas de Galicia un caudal de 3 l/s de augas do 4 mananciais en Monte Xalo T. M. de Culleredo e con destino a abastecemento á parroquia de Castelo (Castelo, Folgueira e Xalo) (2.260 usuarios). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.22571. As características do aproveitamento son: SOLICITANTE: D. JULIO SACRISTÁN DE DIEGO, Alcalde-Presidente, en nome e representación do CONCELLO DE CULLEREDO CAUDAL: 3 l/s DESTINO: abastecemento á parroquia de Castelo (Castelo, Folgueira e Xalo) (2.260 usuarios) ORIXE: 4 mananciais LUGAR: Monte Xalo T. M.: Culleredo. As obras consisten na captación de 4 mananciais no lugar do Monte Xalo mediante arquetas de formigón de 1,5 c 1,5 m. con vertedoiro para as augas sobrantes. As augas son conducidas a un depósito regulador a carón do cal se situará unha estación de tratamento das augas, dende a que se distribuirán ata os lugares que se pretenden abastecer. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Culleredo, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 18 de febreiro de 2010. O Xefe da Área de Autorizacións e Concesións. Zona Galicia Norte Julian Gonzalo Carmelo Alberto Kanev El Makrini
04/03/2010 | Administración LocalMunicipal
Valdoviño
Edicto delegacion competencias no Servizo de Recadación da Excma. Deputación Provincial

EDICTO Na Xunta Local de Goberno de 27 Outubro adoptouse o acordo que se transcribe: VISTA a proposta da Diputación e as Bases Reguladoras para a prestación dose servizos en materia de sancións por infraccións de normas sobre Tráfico, adoptase o seguinte ACORDO. DELEGAR na Deputación Provincial as competencias para a instrucción dos expedientes sancionadores por infracción das Normas sobre Tráfico, Circulación de vehículos a motor e seguridade viaria, con adhesión particular e expresa do Concello ás Bases para prestación deste servizo aprobadas pola Deputación no pleno do 26-Xuño-2009. O que se expón ao público polo prazo de 30 días, durante os cales os interesados poderán presentar as alegacións que desexen. Valdoviño a 24 de Febreiro de 2010. A ALCALDESA Isabel Álvarez Dieguez
04/03/2010 | Administración LocalMunicipal
A Coruña
Instituto Municipal A Coruña Espectáculos
Lista provisional de admitidos para a provisión dunha praza de técnico de administración do IMCE (BOE Nº 27 DE 1/2/2010)

A inclusión dos aspirantes na lista de admitidos non supón, en ningún caso, o recoñecemento por parte do IMCE dos méritos que se alegan. A súa valoración relizarase de acordo coas bases da convocatoria. Concédese un prazo de dez días aos aspirantes excluidos para que, no seu caso, enmenden as faltas ou acompañen os documentos preceptivos. En caso contrario se considerará que desisten da súa petición A Coruña, 1 de marzo de 2010 María Xosé Bravo San José Vicepresidenta do IMCE
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W.15.27260. Construcción dun galpón

INFORMACIÓN PÚBLICA A N U N C I O CLAVE: DH W.15.27260 Dona Nerea Pájaro Pita con CIF XXXXXXXXX, e con enderezo en O Caneiro, nº 1. Cambre. Solicita AUTORIZACIÓN para cuadras para caballos, na zona de policía do río Mero, no lugar de O Caneiro, nº 1-C, na parroquia de Santa María, no T. M. de Cambre. As obras solicitadas consisten, no construcción dun galpón destinado a cuadras de cabalos, cunha ocupación na planta de 63,00 m2 O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de febreiro do 2010. O Xefe de Servicio da Zona Galicia Norte Asdo. Luis García Alonso.
04/03/2010 | Administración LocalMunicipal
Muros
Normativa

Exposto ao público o acordo provisional de aprobación da Ordenanza fiscal reguladora do imposto sobre vehículos de tracción mecánica, adoptado polo Pleno en sesión celebrada o día 26 de novembro de 2009, sen que se presentaran reclamacións, quedou elevado automáticamente a definitivo, polo que se procede á publicación íntegra do texto da ordenanza aos efectos establecidos no artigo 17.4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais: ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1. Normativa aplicable.1. De conformidade co establecido no artigo 15.2 do Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais e de acordo co previsto no artigo 59 da devandita Lei segundo o cal o imposto sobre vehículos de tracción mecánica é un tributo de imposición obrigatoria, procédese a aprobar a presente ordenanza fiscal que ten por obxecto regular aqueles aspectos que a Lei remite á súa determinación por parte da Corporación.2. 0 que non estea previsto pola presente ordenanza fiscal réxese polos artigos 92 a 99 do Real Decreto Lexislativo 2/2004, de 5 de marzo, e as súas disposicións complementarias. Artigo 2. Cota. O imposto esixirase conforme ao cadro de tarifas establecido no artigo 95.1 do Real Decreto Lexislativo 2/2004, de 5 de marzo. Artigo 3. Bonificacións.1. Gozarán dunha bonificación do 100 por cento da cota os vehículos históricos ou aqueles que teñan unha antigüidade mínima de vinte e cinco anos, contados a partir da data da súa fabricación ou, se esta non se coñecese, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar.2. A bonificación prevista no apartado anterior terá carácter rogado e deberá ser solicitada expresamente polo suxeito pasivo acompañando a seguinte documentación xustificativa: – Copia compulsada da ficha técnica, ou permiso de circulación do vehículo ou o certificado do fabricante ou de Industria respecto da data na que deixou de fabricarse o modelo en cuestión. – No caso de vehículos históricos acreditarase esa condición aportando a catalogación como tal polo órgano competente da comunidade autónoma.3. A concesión da presente bonificación terá efectos a partir do exercicio seguinte a aquel no que se solicite. Disposicion final. A presente ordenanza fiscal entrará en vigor ao día seguinte da publicación do seu texto íntegro no Boletín Oficial da Provincia, conforme o establecido no artigo 17.4 do Real Decreto Lexislativo 2/2004, de 5 de marzo, continuando a súa vixencia ata que se acorde a súa modificación ou derogación expresa. Muros, 4 de febreiro de 2010. O ALCALDE Asdo. Domingos Dosil Cubelo
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26378 Avicola Montegrande, S. L. (Rianxo)

MARGARYTA PANEQUE ANTONINO ANUNCIO Elkin Sandra Antonia Valdivieso Morquecho Hutchinson, con DNI XXXXXXXXX, en representación de AVICOLA MONTEGRANDE, S. L., solicita de Augas de Galicia un caudal de 0,14 litros/segundo de augas procedente dun pozo en Monte Grande, parroquia de Asados (Santa María), Concello de Rianxo (A Coruña), con destino ao uso industrial. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.26378 As características do aproveitamento son: SOLICITANTE: AVICOLA MONTEGRANDE, S. L. REPRESENTANTE: Elkin Sandra Antonia Valdivieso Morquecho Hutchinson CAUDAL: 0,14 litros/segundo DESTINO: uso industrial ORIXE: pozo de barrena LUGAR: Monte Grande PARROQUIA: Asados (Santa María) CONCELLO: Rianxo (A Coruña) Solicita a legalización dun pozo de barrena situado na parcela de referencia catastral 6648013NH1234N0001WF, no lugar de Monte Grande, coordenadas UTMX: 516.490 e Y: 4.724.747. O pozo ten 45 m de profundidade e 1,00 m de diámetro e a distribución da auga faise directamente dende o pozo ao matadoiro de aves, situado na mesma parcela, mediante unha tubaxe de impulsión de polietileno alimentario de 32 mm de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na Praza de Vigo nº 2, entresollado – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 9 de febreiro de 2010 O xefe do Servizo Territorial da Zona Galicia Centro Enriqueta Carmen Njai Cazallas
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública. Clave: DH. W15.26891

ANUNCIO CLAVE: DH. W 15.26891 José María Ferreiro Presedo con DNI: XXXXXXXXX e con enderezo na rúa Nova, 14 - 3°C, 15680 - ORDES. Solicita AUTORIZACIÓN para realizar varios traballos de mantemento nunha canle de rega no entorno da parcela 491 do polígono 57, lugar de “O Guindisal”, na parroquia de Poulo (San Xulián), no concello de Ordes, provincia da Coruña. Estes traballos consisten na retirada de lodos do leito, limpeza de vexetación e consolidación da marxe dereita nun tramo de 20 m no entorno do punto con coordenadas X: 551.088 e Y: 4.767.974. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 05 de febreiro de 2010 O xefe do Servizo Territorial da Zona Galicia-Centro Esther Jesus Rios Piorno
04/03/2010 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidade coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Seguridade Cidadá, Tráfico e Transporte Público no prazo de 15 días hábiles desde a presente publicación, que será presentado ou remitido ao Rexistro Xeral do Concello de Ferrol, sito na praza de Armas, s/n, Ferrol (A Coruña). No suposto de non presentar alegacións dentro do prazo establecido, o contido da presente notificación, transformarase automáticamente en proposta de sanción ao amparo do establecido no art.13.2 do RD 1398/1993 de 04 de agosto. Conforme ao disposto no art.72 do RDL 339/1990, na súa redacción dada pola Lei 17/2005 de 19 de xullo, o titular do vehículo ten o deber de identificar verazmente ao conductor do mesmo no prazo de 15 días desde a presente publicación, indicando o seu nome completo, dni e domicilio. Se non se identifica ao conductor, o titular será sancionado como autor de falta moi grave (301,00€ ata 1500,00€). O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 30% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 30 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licenza de conducir. “Lugar e forma de pago: 1) Mediante ingreso na conta n.º 0046-0021-72-0000077140 do Banco Galego indicando n.º de expediente, nome do infractor e matricula; 2) Mediante xiro posta facendo constalo n.º de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na praza de Armas, s/n, 15402 Ferrol (A Coruña). Ferrol, a 18 de febrero de 2010. O instrutor do procedemento Víctor Suárez Garrote
04/03/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Información pública. Clave: DH. W15.27496

ANUNCIO CLAVE: DH. W15.27496 Félix Porto Serantes, alcalde-presidente do Concello de Muxía con DNI: P XXXXXXXXX, e con enderezo en Real, 35, Muxía, en nome e representación de dito concello. Solicita AUTORIZACIÓN para a realización da obra “Bombeo de augas residuais fecais en Muxía”, na zona de policía e sobre o regato de Figueiras, obras que teñen por obxecto o bombeo á rede de saneamento municipal do efluente das augas residuais producidas nos núcleos de Chorente, Figueiras de Arriba e A Baiuca. Pozo de bombeo proxectado en formigón e con dúas bombas de impulsión de 5,5 kw, instaladas no fondo do pozo, cun caudal de 15,01 m 3 /hora e presión de 19 mca. Instalación de tubos de polietileno PE 100, de Ø90 mm nominal e presión nominal de 16 bar, nunha lonxitude de 12 m executados mediante topo baixo a estrada AC-440 e no resto da zona de policía en gabia de 70 cm de base, noiro 5/1 e altura de 1,30 m, na marxe esquerda da estrada dirección Muxía. Os tubos PE100 ancoraranse á obra de drenaxe da estrada AC-440 mediante abrazadeiras metálicas nunha lonxitude de 5,50 m no bordo de augas arriba. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as suás reclamacións, durante o prazo sinalado, nas oficinas deste servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 5 de febreiro de 2010 O xefe do Servizo Territorial da Zona Galicia-Centro Marius Ciprian Seri Peique
04/03/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Revisión salarial do convenio colectivo de Vulcarol, SL (limpeza industrial da refinería de Repsol-Petróleo da Coruña)

Visto o expediente da revisión salarial do convenio colectivo de VULCAROL, SL (limpeza industrial da refinería de REPSOL-PETRÓLEO da Coruña), que tivo entrada neste Departamento Territorial da Consellería de Traballo e Benestar o día 25.01.2010, e subscrito pola comisión paritaria do convenio o 08.01.2010, de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/81, do 22 de maio, sobre rexistro e depósito de convenios colectivos de traballo e Real decreto 2412/82, de 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, este Departamento Territorial ACORDA: PRIMEIRO.–Ordenar a súa inscripción no Libro Rexistro de Convenios Colectivos de Traballo, obrante neste Departamento Territorial, e notificación ás representacións económica e social da comisión negociadora. SEGUNDO.–Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (S. M. A. C). TERCEIRO.–Dispoñer a súa publicación no Boletín Oficial da Provincia. A Coruña, 18 de febreiro de 2010. O xefe territorial de Traballo e Benestar Abdelmonim Bateson Quirant A Coruña, a 8 de xaneiro de 2010 ACORDO DA COMISIÓN PARITARIA DO “CONVENIO COLECTIVO PARA O PERSOAL DA LIMPEZA INDUSTRIAL DA REFINERÍA DE REPSOL-PETRÓLEO DE A CORUÑA” De acordo co artigo 9.º do citado convenio aplícase para o ano 2010 unha subida inicial do 2,25% a todos os conceptos económicos deste convenio, excepto ao “retén”. O “retén“ terá un incremento de 6 euros segundo o artigo 18.º do citado convenio. Cambiarase a categoría de “peón especialista” a “especialista” a Crenguta Montore Alberuela a partir do 1 de xaneiro de 2010 (acta de 3 de xullo de 2008). Unha vez aplicado o anterior, créase a nova táboa salarial que se adxunta ao presente documento. Sen máis asuntos que tratar e en proba de conformidade firma a “comisión paritaria”. Asdo.: D. Lorenzo Salvador Bermeo Makhfi Asdo.: D. Luis Samuel Canalejas Escalza CONVENIO COLECTIVO PARA O PERSOAL DA LIMPEZA INDUSTRIAL DA REFINERÍA DE REPSOL-PETRÓLEO DE A CORUÑA TÁBOA SALARIAL 2010 Os salarios diarios, agás o de máxima, son a título informativo. Os conceptos económicos que figuran na presente táboa supoñen un incremento do 2,25% sobre os vixentes no ano 2009, agás o retén, que supón un 4,55%.